Versindaba » Blog Archive Eietydse Ierse digkuns byeengebring : Versindaba
Eietydse Ierse digkuns byeengebring
Daarom is die publikasie van 'n nuwe bloemlesing, "An Anthology of Modern Irish Poetry" deur Belknap/Harvard, 'n besonder welkome gebeurtenis. Hierdie monumentale werk, wat deur Wes Davis saamgestel is, betrek die poësie van meer as 50 digters in 'n baksteen van 'n boek wat 967 bladsye beslaan.
En daarmee wil ek volstaan. Gaan lees gerus die volledige oorsig en bespreking deur Tillinghast. As toegif plaas ek Michael Hartnett (1941 – 1999) se hartskeurmooie gedig "Death of an Irishwoman" onder aan vanoggend se Nuuswekker. En, indien jy wonder, dié uitsonderlike boek behoort teen die einde van Junie beskikbaar te wees by Protea Boekwinkel op Stellenbosch.
Vanoggend is daar net een nuwe plasing om aan te kondig, en dit is André Pretorius se manjifieke stuk oor Anna Akhmatova en die wêreld van St. Petersburg waarvan sy so 'n integrale deel was.
En daarmee groet Nuuswekker eers weer tot Maandag. Geniet die naweek en onthou veral dat Sondag 'n besonderse dag is vir 'n baie spesiale persoon in jou lewe.